بیرلشمیش میللت‌لر تشکیلاتی، سودانین گونئی – دوغوسونداکی ماوی نیل بؤلگه‌سینده "شدتین سونا چاتماسی و هر کس طرفیندن قبول ائدیله بیلر حل‌لر آختاریلماسی اوچون چاغیریش ائدیب.
بیرلشمیش میللت‌لر تشکیلاتی‌نین باش کاتیبی فرحان حق، نیویورک-داکی بمت مرکزینده تشکیل ائدیلن مطبوعات کنفرانسیندا، ماوی نیل بؤلگه‌سینده‌کی قبیله‌لرین قارشیدورماسی نتیجه سینده 105 آدامین حیاتینی ایتیرمه‌سی اوزرینه،
"بو قارشیدورما‌لار، سودان-‌داکی اینسانی احتیاج‌لارین ان یوکسک اولدوغو زاماندا قئید ائدیلیر. بو آندا 14 میلیون‌دان چوخ اینسانین یاردیما احتیاجی وار." دئیه دانیشدی.
حق، بیرلشمیش میللت‌لر تشکیلاتی‌نین سودان اوچون اینسانی موداخیله پلانی‌نین بو ایل طلب ائدیلن تخمینن 1،9 میلیارد دو‌لارلیق بودجه‌نین یالنیز یوزده 20-نی ایله مالیه‌یه ائدیله بیلدیگینی وورغولادی.
سوزچوسو کؤمکچی‌سی، بمت اینسانی یاردیم کووردیناتورو Khurdiata Lou Ndiaye  -نین بو گون وئردیگی آچیقلامادا، "ماوی نیل ایالتینده‌کی سون مذهب ساواشیندا مین لرله سیویلین اؤلدورولمه‌سیندن و مین‌لرله قادین و قیز اوشاغی‌نین یئریندن دیدرگین ائدیلمه سیندن درین ناراحات‌لیق حیسی کئچیریریک. " ایفاده‌سینه یئر وئردیگینی ایفاده ائدیلیب.
اینسانی یاردیم کووردیناتورونون، بوتون طرف‌لری شدتی دایاندیرماغا و هر کس طرفیندن قبول ائدیله بیلیر حل‌لر آختاریشا چاغیردیغی پایلاشیلدی.
دیگر طرفدن، سودان ساغلیق ناظیرلیگی، ماوی نیل بؤلگه‌سینده قبیله‌لر آراسیندا چیخان قارشیدورما‌لاردا اؤلو سایی‌نین 105نفره، یارا‌لانان‌لارین سایی‌نین ایسه 291 نفره یوکسلدیگینی آچیقلادی.
هوسا ایله برتی قبیله‌لری آراسیندا بیر جوتچونون اؤلدورولمه‌سی نتیجه سینده چیخان و دیگر بؤلگه‌لره ده یاییلان قارشیدورما‌لار اوزرینه بؤلگه‌ده چوخ سایدا عسگر گوندریلیب.
عاجیل وضعیت اعلان ائدیلن بؤلگه‌نین دامازین و روسایریس شهرلرینده، ساعات 18.00-06.00 آراسیندا کوچه‌یه چیخما قاداغانی اعلان ائدیلمیشدی.
